NaiveNeuron/SloPal huggingface dataset:
Záhumenský, Marian, poslanec NR SR (2012-09-18):
Ďakujem pekne. Pán kolega Chren, na vaše agresívne útoky pri tomto zákone som si už zvykol. Čo sa týka kompetentnosti a vašej kompetentnosti, ja si myslím, že mnohí nielen v tejto sále, ale vôbec na Slovensku majú úplne jasno. A tie vaše liberálne demagógie o voľnom pôsobení trhu a o zvyšovaní cien sú absolútne scestné. Bol prijatý ten zákon č. 140/2010 Z. z., ktorý ste zrušili, bol prijatý na jar roku 2010 a už po voľbách v júni ste vykrikovali, že ten zákon zrušíte. Ten zákon nikdy nedostál reálnej sily, lebo do konca septembra sa mali zosúladiť zmluvy so zákonom. Keď vy ste mali problém na strane vlády, že ten zákon zrušíte, žiadny reťazec nereagoval, až na pár výnimiek. Niektoré veci zadných marží zrušili. A to, čo hovoríte, ten pokles potravín, nie je práve vďaka tomu, že tento zákon ste zrušili. A začali sa znovu správať, tak ako sa správali. To znamená, ak pre vás je úplne normálne, že si niekto vyberá zálohu za pokutu, pre mňa to normálne nie je. Ak pre vás je normálne, že ten, kto si platí za nič, za to, že jednoducho má niekto takú silu, že povie, „a ty mi budeš platiť,“ sa stáva výpalníkom, nijako inak to nemôžem nazvať ako výpalníctvo, lebo za to, že ja ti budem niekedy dávať nejakú potravinu alebo že dám túto a túto potravinu, musím zaplatiť, tak je to výpalníctvo. Nie je to spojené so žiadnou službou, ale možnože v kruhoch liberálov to je normálne. Ale u mňa to normálne nie je. A nie je to normálne v mnohých krajinách Európskej únie. A mnoho krajín práve tieto vzťahy reguluje. Takže na vašu demagógiu sme zvyknutí, bohužiaľ, budeme si to musieť vypočuť. Tá zložka. Budem na to reagovať, ale, prosím vás, citujte zo zákona, tie jednotlivé body, ak budete rozprávať o demagógii, že ktorý bod zakazuje čo, a potom sa môžeme o tom rozprávať. Ďakujem.
Baránik, Alojz, poslanec NR SR (2017-12-05):
Ďakujem. V rýchlosti budem reagovať na to, čo bolo povedané o voľbe generálneho prokurátora. Ústavný súd stanovil, že práva prokurátora Čentéša boli porušené v súvislosti s voľbou generálneho prokurátora. Tak ste si vy dosadili svojho generálneho prokurátora, ktorý teraz funguje na základe vašich pokynov, podľa vašich potrieb. Tomu zodpovedajú aj jeho výsledky a výsledky hlavne špeciálneho prokurátora, ktorý nie je nič iné len vaša právna ochranka. Pokiaľ ide o políciu, ktorú absolútne ovládate politicky a ktorá je len pokračovaním vašich politických záujmov, tak napríklad NAKA sa používa na politické akcie miesto toho, aby sa používala na to, na čo má byť ako vysoko kvalifikovaná organizácia, tak sa používa na také veci, ako je trestné stíhania proti opozičným politikom za to, za trestné činy ako ohováranie a takéto sprostosti všelijaké. To je typický Kaliňák. Potom pokiaľ ide o políciu, choďte sa pozrieť na nejakú štandardnú služobňu v Bratislave, policajskú, ako to tam vyzerá. Tam, keď prší, tak tam zateká, cez strechu zateká do policajnej služobne a toto je tá polícia, o ktorú sa nám tu stará pán Kaliňák. Choďte sa spýtať tých policajtov, že či majú radosť z toho, keď musia odťahovať počítače, keď vonku prší. Je tam špina, bordel, v živote sa tam neupratuje, žijú tam ako prasce a toto sú dobrí ľudia. Som zvedavý, že ako ste na nich pyšný, že ako sa o nich staráte. Je to všetko rozkradnuté, a preto na nič nie sú peniaze. Takto to vyzerá v celej krajine!
Čekovský, Kristián, poslanec NR SR (2020-07-24):
Pán Mazurek, aj vaši voliči by možno mali vedieť, ako vy meníte postoje. Ešte vo februári ste kritizovali poslancov parlamentu za to, že, za to, že blokujú rečnícky pult. Váš predseda povedal, že blokovanie schôdze je absolútne nerešpektovanie parlamentnej demokracie, len preto, že sa vám nepáči nejaký návrh, tak to je úplne scestné. Tak ja len toľko, akože môžeme to nejakým spôsobom akceptovať, ale v každom prípade aj vy by ste mali byť vo svojich nejakých názoroch a postojoch konzistentný. Ďakujem.
Laššáková, Jana, podpredsedníčka NR SR (2013-09-17):
Dobre, pán poslanec, opýtam sa pléna, či je všeobecný súhlas, aby sme prerušili túto schôdzu dozajtra do deviatej. (Reakcie z pléna.) Ja hovorím nie. Takže, takže hlasujeme, keďže nie je všeobecný súhlas, poprosím vás, prezentujme sa a hlasujeme. (Hlasovanie: Prítomných 23 poslancov.) Národná rada nie je uznášaniaschopná. Budeme hlasovať, či máme schôdzu prerušiť dozajtra do deviatej, keď bude Národná rada uznášaniaschopná. Pán poslanec Lipšic, nech sa páči.
Janckulík, Igor, poslanec NR SR (2019-09-12):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2013-03-13):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa niekto chce prihlásiť do rozpravy ústne. Nie. Takže vyhlasujem všeobecnú rozpravu za skončenú. Chce zaujať stanovisko pán navrhovateľ? Pán spravodajca? Ďakujem pekne. Prerušujem rokovanie o tomto bode programu. A budeme pokračovať prvým čítaním o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 405. Návrh na jeho pridelenie na prerokovanie výborom je v rozhodnutí č. 384. Opäť vás prosím, pán podpredseda vlády, aby ste návrh uviedli.
V. Jasaň, poslanec: (2008-06-25):
Nabudúce skúste citovať všetko, lebo mám pocit, že zavádzate. Ďakujem.
Glváč, Martin, podpredseda NR SR (2019-01-30):
Ďakujem. S reakciou pani poslankyňa Smolíková. Končím možnosť prihlásiť sa. Nech sa páči.
Fecko, Martin, poslanec NR SR (2014-10-17):
Ďakujem pekne. Pán kolega, jasné, súhlasím s vami, ústava má byť tá strecha, má to byť čo najvšeobecnejšie, ale aby sa nemohla vysvetľovať aj vpravo, aj vľavo; aj hore, aj dole, lebo to je potom už katastrofa a, žiaľ, naši právnici, viete ako, traja právnici, päť názorov a potom je veľký problém. Som veľmi rád, že ste spomenuli aj lesy, áno, aj to som opomenul vo svojej rozprave. Pán premiér povedal, že máme tu strategické národné bohatstvo, že okrem vody sú tu aj lesy. Áno, v lesoch tam zase časť tej drevnej hmoty je vo vlastníctve osôb, pretože zhruba 800-tisíc hektárov máme iba v lesoch Slovenskej republiky, ostatné sú v súkromných rukách, no a, samozrejme, tam už závisí od toho vlastníka, ako naloží s tou drevnou hmotou. Takže myslím si, že to národné bohatstvo sa trošku tak ako triešti, že iba to, čo obhospodaruje Lesy Slovenskej republiky, štátny podnik, s tým, môže nejakým spôsobom štát povedať, že ako to pôjde, ale vlastník ten viac-menej ostatných a tých 1,2 mil. ha lesných pozemkov, tam viac-menej už rozhoduje vlastník. Ale myslím si, že každý občan by mal so svojím majetkom naložiť tak, aby aj ďalšia generácia, ktorá príde po ňom, mala na čom stavať. Povedal by som, že to je ten základ, a vlastne štát by mal byť jednou veľkou rodinou, ktorá vie gazdovať so svojím národným bohatstvom, nič viacej, nič menej. Ďakujem pekne.
Hrušovský, Pavol, predseda NR SR (2012-02-29):
O vystúpenie požiadal pán podpredseda vlády a minister financií Ivan Mikloš. Ešte predtým, pán poslanec Kažimír.
Paška, Pavol, predseda NR SR (2013-05-22):
(Hlasovanie.) 146 prítomných, 77 za, 55 proti, 14 sa zdržalo. Bod sme schválili.
Klus, Martin, podpredseda NR SR (2019-11-26):
Ďakujem pekne, pán minister. Dávam slovo poverenému členovi výboru pre hospodárske záležitosti pánovi poslancovi Milanovi Mojšovi, aby informoval Národnú radu o výsledku prerokovania návrhu vo výbore. Nech sa páči.
Pellegrini, Peter, podpredseda NR SR (2020-04-22):
Ďakujem veľmi pekne. Naozaj vo svojom vystúpení som sa snažil byť slušný, neosobný, popísať to, ako vidím ja to programové vyhlásenie vlády. A chcem poďakovať naozaj všetkým. Som rád, že svojím vystúpením som vzbudil taký enormný záujem a prebral trošku tú sálu a prihlásilo sa 28 poslancov s faktickými poznámkami, za ktoré, samozrejme, ďakujem. Ale priznám sa, že na niektoré tie koaličné, osobné, primitívne a trápne nebudem míňať ani len sekundu svojho rečníckeho času, aby som na ne reagoval. Ďakujem veľmi pekne. (Potlesk.)
Hrušovský, Pavol, podpredseda NR SR (2010-10-15):
Hlasujeme, páni poslanci, o návrhu tak, ako ho predložil pán poslanec Solymos. (Hlasovanie.) 140 prítomných, 77 za, 2 proti, 59 sa zdržalo, 2 nehlasovali. Návrh sme schválili. Pán poslanec Kaník bol poverený výborom pre sociálne veci a bývanie, aby predložil Národnej rade návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o vnútrozemskej plavbe a o zmene a doplnení niektorých zákonov, ktorý prerokovávame ako tlač 75. Prosím o návrh. (Hlasovanie o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 75.)
Pellegrini, Peter, predseda NR SR (2024-01-16):
Pán poslanec Krúpa. (Ruch v sále.) Pán poslanec Krúpa.
Žarnay, Oto, poslanec NR SR (2017-09-11):
Ďakujem za faktické poznámky všetkých troch kolegov. Najskôr k pani poslankyni Bašistovej. Súhlasím s tým, že situácia na vysokých školách je špecifická a iná ako na stredných a základných školách, a dovolím si tvrdiť, že vysokoškolskí učitelia nie sú tak opotrebovaní ako, s prepáčením, že som použil to slovo, ako učitelia na stredných a základných školách. Nežijú alebo nepôsobia v takých stresujúcich podmienkach a nemajú až takú záťaž, nielen čo sa týka náročnosti práce, ale hlavne čo sa týka tlaku zo strany rodičov, zo strany žiakov, ako učitelia na vysokej škole. Preto ten vekový strop sme aj, Miro Sopko a ďalší poslanci, ktorí ho podporujú, mysleli hlavne na učiteľov základných a stredných škôl. Čo sa týka pána poslanca Kresáka, dovolím si mu oponovať v tom, že zo všetkých kútov Slovenska okrem Bratislavy, priznávam, že v Bratislave je prebytok, v súčasnosti prebytok učiteľov, čo je pozoruhodný jav, pardon, nedostatok učiteľov, v Bratislavskom kraji je nedostatok učiteľov, ale zo všetkých končín Slovenska dostávam správy o tom, ako mladí učitelia nemôžu nastúpiť do školy, pretože na tých školách presluhujú dôchodcovia a starší učitelia, dokonca sú prepúšťaní zo škôl učitelia, ktorí ešte nedovŕšili dôchodkový vek a na školách ostávajú zamestnaní učitelia – dôchodcovia, pretože riaditeľovi sa oplatí skôr ponechať si dôchodku ako zamestnať mladého absolventa alebo prípadne ponechať kolegu, ktorý ešte nedovŕšil dôchodkový vek. Sú to prípady či z Košíc, či z východného Slovenska, ale aj z Banskej Bystrice. Rovnaká situácia je aj na dedinských školách. Preto porovnávať špecifikum Bratislavského kraja s inými regiónmi na Slovensku nie je adekvátne. Ďakujem.
Čepček, Martin, poslanec NR SR (2022-05-24):
Ďakujem pekne. Filip, ďakujem za tvoje vystúpenie. Myslím, že si zhrnul všetko, čo sme chceli povedať a čo tu chceme, čo ten zákon obsahuje. Treba si uvedomiť, že každý jeden rodič dostane zvýšenie o takmer 25 euro mesačne na prídavok na dieťa. Ale ak ten rodič pracuje, tak na konci roka si môže uplatniť rodičovský bonus, čo je 1 200 euro na dieťa na rok. Ak má dve deti, 2 400 euro. A uvedomme si situáciu, že rodiny momentálne majú veľmi ťažkú situáciu, čo sa týka bývania, hypotéky, respektíve ceny nehnuteľností rapídnym spôsobom stúpajú a ak má rodina platiť hypotéku vo výške, ja neviem, 150-tisíc euro, tak každé jedno euro, či už odpočítateľnej položky, alebo daňový bonus, každé jedno euro je pre tú rodinu vzácne. Takže ja si myslím, že treba tento návrh zákona podporiť. Ďakujem.
Hrnčiar, Andrej, podpredseda NR SR (2018-09-18):
Vyhlasujem všeobecnú rozpravu za skončenú. Chce niekto zaujať stanovisko? Nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Mariana Kotlebu, Jána Kecskésa, Martina Beluského a Milana Uhríka na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde v znení neskorších predpisov. Návrh zákona má tlač 1077. Návrh na jeho pridelenie na prerokovanie výborom je v rozhodnutí č. 1131. Dávam slovo poslancovi Jánovi Kecskésovi, aby návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Jána Kecskésa, Martina Beluského a Milana Uhríka na vydanie zákona, ktorým sa mení a dopĺňa zákon č. 361/2014 Z. z. o dani z motorových vozidiel v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde v znení neskorších predpisov , tlač 1077.)
R. Zajac, minister zdravotníctva SR: (2002-12-12):
Súčasne boli zaslané všetkým hlavným odborníkom a riaditeľom všetkých sekcií ministerstva zdravotníctva tieto podmienky. Na základe telefonického vyžiadania v priebehu mesiacov september až december boli záujemcovia o poskytnutie dotácií informovaní, na akej stránke sa podmienky nachádzajú a v prípade, ak to bolo potrebné alebo boli požiadaní, boli zaslané elektronickou poštou na požadovanú e-mailovú adresu. Skončil som.
Laššáková, Jana, podpredsedníčka NR SR (2013-10-28):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno. Nech sa páči, pán poslanec.
M. Číž, poslanec: (2005-12-13):
Národná rada pridelila tento návrh na prerokovanie výboru ústavnoprávnemu, výboru pre financie, rozpočet a menu, výboru pre verejnú správu, výboru pre sociálne veci a bývanie a Výboru Národnej rady pre vzdelanie, vedu, šport a mládež, kultúru a médiá. Všetky výbory prerokovali tento návrh zákona v lehote určenej uznesením Národnej rady. Rovnako vám chcem povedať, že poslanci ktorí nie sú členmi výborov a ktorým nebol návrh zákona pridelený, neoznámili v primeranej lehote gestorskému výboru žiadne stanoviská. Čo sa týka schválenia v jednotlivých výboroch. Návrh schválili výbory pre financie, rozpočet a menu, pre verejnú správu, pre sociálne veci a bývanie, pre vzdelanie, vedu, šport a mládež, kultúru a médiá. Ústavnoprávny výbor Národnej rady neprijal platné uznesenie, nakoľko návrh nezískal podporu potrebnej nadpolovičnej väčšiny všetkých poslancov. Na záver mi dovoľte uviesť spôsob hlasovania. O pozmeňujúcich a doplňujúcich návrhoch, ktoré sú uvedené v správe, odporúča výbor hlasovať potom spôsobom, ktorý je uvedený v písomnom vyhotovení správy. A zároveň vám chcem teda oznámiť, že gestorský výboru na základe stanovísk výborov k vládnemu návrhu zákona odporúča Národnej rade Slovenskej republiky vládny návrh zákona o osobitnom kvalifikačnom predpoklade na zabezpečenie preneseného výkonu štátnej správy na úseku bývania (tlač 1299) schváliť. Chcem vám tiež povedať, že výbor ma zároveň poveril predložiť návrhy podľa potreby podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky  č. 350/1996 Z. z. o rokovacom poriadku v znení neskorších predpisov. Posledná informácia. Spoločná správa bola schválená uznesením výboru gestorského, teda výboru pre verejnú správu č. 345 zo 6. decembra 2005.
Grendel, Gábor, podpredseda NR SR (2023-06-20):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Konštatujem, že nie, vyhlasujem rozpravu za skončenú. Chcete ešte záverečné slovo, pán poslanec? Nech sa páči.
Paška, Pavol, predseda NR SR (2013-10-29):
Ďakujem pekne, pán spravodajca. Otváram rozpravu. Písomnú prihlášku nemám. Pýtam sa, či má niekto záujem vystúpiť v rozprave. Nie je tomu tak. Vyhlasujem rozpravu za skončenú. Budeme hlasovať teraz o návrhu skupiny poslancov, ktorí žiadajú vykonať voľbu kandidátov na členov disciplinárnych senátov tajným hlasovaním. Poprosím vás o registráciu a hlasujeme. (Hlasovanie o návrhu na voľbu kandidátov na členov disciplinárnych senátov , tlač 751.) (Hlasovanie.) 123 prítomných, 77 za, 37 proti, 8 sa zdržali, 1 nehlasoval. Schválili sme tajnú voľbu. Pristúpime teraz k tajnému hlasovaniu. Poprosím vás, aby ste pri krúžkovaní na volebnom lístku vždy zakrúžkovali svoju voľbu. Poprosím overovateľov, aby sa ujali funkcie a pristúpime k hlasovaniu. Poprosím členov grémia, aby sme sa po odhlasovaní o 17.30 hodine stretli v malej zasadačke v trakte predsedu. Ďakujem. (Akt tajného hlasovania.)
Kollár, Boris, predseda NR SR (2020-07-08):
Pán poslanec Viskupič.
Kolíková, Mária, poslankyňa NR SR (2023-11-14):
Ďakujem pekne. Presne tak, je to spochybňovanie právneho štátu a teraz ten právny štát aj tento pojem naozaj začína byť už akoby prežutý a ja začínam mať obavu, že pre ľudí na Slovensku povedať právny štát, tak už začne hneď pomaly nadávka, že sa to proste používa už hocijako bez toho, aby to malo svoj obsah. A toto je, si, myslím si, že veľmi nebezpečné, naozaj by sme mali vrátiť právnemu štátu to, čo mu patrí, a nemyslím si, že vláda je schopná a spôsobilá hovoriť, aký je stav demokracie na Slovensku. To sa jednoducho nemôže dosť dobre podariť, lebo to môže znamenať aj to, že jednoducho ten stav demokracie na Slovensku je kritický k vláde a neviem si predstaviť vládu, že by to bola schopná o sebe naozaj povedať.
Zmajkovičová, Renáta, podpredsedníčka NR SR (2012-08-03):
Pán poslanec, chcete reagovať? Pán poslanec Švejna, nech sa páči.
Ďuriš Nicholsonová, Lucia, podpredsedníčka NR SR (2018-06-15):
S reakciou na faktické poznámky pán poslanec Bublavý.
Šefčík, Marek, poslanec NR SR (2021-05-11):
Vážená snemovňa, ja iba určujem po dohode s predkladateľmi zákona hlasovanie na zajtrajší deň po 11.00 hod. Ďakujem.
M. Hort, podpredseda NR SR: (2007-09-13):
A teraz dávam slovo spravodajcovi, ktorého určil gestorský výbor, ktorým je výbor pre hospodársku politiku, pánovi poslancovi Pavlovi Prokopovičovi. Nech sa páči, pán spravodajca.
Vlček, Erik, poslanec NR SR (2024-10-23):
Ďakujem, pán predsedajúci. Chcem oznámiť, že hlasovanie k tomuto bodu bude na najbližšom hlasovaní.
Verešová, Anna, poslankyňa NR SR (2018-12-05):
Vážený pán predsedajúci, vážené kolegyne a kolegovia, dovoľte, aby som za hnutie Obyčajní ľudia a nezávislé osobnosti predložila návrh zákona o protikomunistickom odboji. Hlavným účelom tohto zákona je ukončiť po 29 rokoch od nežnej revolúcie nespravodlivý a neúctivý stav v demokratickej spoločnosti, kde tí, čo roky boli utláčateľmi a prenasledovali osoby, mučili ich a popierali ich základné ľudské práva, hlavne slobodu slova, poberajú dnes vysoké výsluhové dôchodky, a tí, čo rukami týchto osôb trpeli, majú nízke starobné dôchodky. Preto navrhujeme plošné zdanenie výsluhových dôchodkov pre bývalých príslušníkov Štátnej bezpečnosti a ich zložiek o 50 percent. Keďže návrh zákona si neberie za cieľ získanie dodatočných prostriedkov do štátneho rozpočtu, ale najmä odstránenie amorálneho a nespravodlivého sociálneho stavu, návrhom zákona sa súčasne priznáva jednorazový finančný príspevok politickým väzňom, ich manželom a manželkám vo výške tisíc eur. Slovenská republika by sa prijatím tohto zákona konečne pripojila k iným krajinám, ktoré sa už vyrovnali so svojou nedemokratickou minulosťou, komunistickým režimom a siahli tak príslušníkom tajných služieb na ich výsluhové dôchodky. Napr. v Nemecku došlo k zníženiu penzií bývalých príslušníkov tajnej služby, v Maďarsku došlo k úplnému zrušeniu výsluhových dôchodkov pre príslušníkov takýchto bezpečnostných zložiek a po nedávnej legislatívnej zmene aj v Poľsku došlo k výraznému kráteniu výsluhových dôchodkov bývalých príslušníkov štátnej bezpečnosti. Je najvyšší čas na prijatie takejto právnej úpravy, keďže politickí väzni aj z dôvodu podlomeného zdravia, napr. z nútených prác v uránových baniach, sa dožívajú veľmi nízkeho veku. Chcela by som ubezpečiť všetkých tých, ktorí pochybovali alebo hovorili, že ešte v zákone je potrebné detailne povedať, koho sa presne týka, tak chcem ubezpečiť, že naozaj tento návrh zákona je veľmi vyprecizovaný a v dôvodovej správe v osobitnej časti si môžete veľmi presne prečítať, kto je, kto má status politického väzňa a ktoré fyzické osoby, sa bude týkať zdanenie ich výsluhových dôchodkov. Všetko nájdete v dôvodovej správe. Chcela by som ešte povedať, že; v tomto mojom prvom vstupe; že predkladaný návrh zákona vyvoláva pozitívne aj negatívne sociálne vplyvy, nezakladá ale žiadne vplyvy na podnikateľské prostredie, na životné prostredie ani na informatizáciu spoločnosti a môže mať mierne pozitívny vplyv na rozpočet verejnej správy. Návrh nášho zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie. Ešte sa chcem potom prihlásiť do rozpravy ako prvá. Ďakujem.
Sulík, Richard, podpredseda vlády a minister hospodárstva SR (2021-05-10):
Ďakujem veľmi pekne za slovo. Ďakujem pekne za slovo. Pán Kéry, neviem, ako dlho ste poslancom, predpokladám, druhé volebné obdobie, tretie, o to horšie, lebo ja som doteraz vás nezaregistroval v podstate nijak, s ničím, s ničím duchaplným, s nejakou ideou, nič. Skrátka, ste tu jeden z tých kolesíkov, čo tu poslušne ruky dvíhajú, ale aby som vám nekrivdil úplne. Jedným výrokom ste teda naozaj, si myslím, že (smiech rečníka) vryli ste sa do pamäti občanom Slovenska. A teraz budem ja citovať, tak ako vy ste citovali, no a ten citát je: „Teraz je preto“, podľa neho, podľa pána poslanca Kéryho, „priestor pre orgány činné v trestnom konaní, nech súdia a zisťujú, či je komunikácia Jankovskej s Marianom K.“, to bude pravdepodobne Marian Kočner, „pravdivá. A teraz, pán Kéry, „a v tomto zdôrazňujem, že strana SMER – SD dáva orgánom činným v trestnom konaní voľnú ruku,“ dodal Kéry. Ja sa tak pýtam, pán kolega, ako musí byť človek blbý jak tágo, aby takúto kravinu zapotil. Toto! Že vy sa nehanbíte a nelozíte po kanáloch akože. A toto strašne tak ukazuje, ako vy smeráci, v čom ste vy žili. Že, skrátka, orgány činné v trestnom konaní sú naše a budú poslúchať. No a u nás to tak nie je. U nás sa stane dokonca také niečo, že SIS-ka, šéf SIS-ky ide do basy. U vás nemysliteľné. Vy si fakt myslíte, že keby Mária Kolíková mala toľko masla na hlave, o čo, čo vy tunák, už sa tunák odbavujete celý deň na tom, že by sa jej nikto nedotkol? Tak tu ste na veľkom omyle, ak si to naozaj myslíte. Ďakujem pekne za slovo.
Jurinová, Erika, podpredsedníčka NR SR (2012-11-06):
Ďalší prihlásený do rozpravy je pán poslanec Chren.
Gašpar, Tibor, podpredseda NR SR (2024-09-10):
Ďakujem, pani ministerka. Dávam slovo spoločnému spravodajcovi z výboru pre zdravotníctvo poslancovi Radomírovi Šalitrošovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Danko, Andrej, predseda NR SR (2016-06-14):
Ďakujem. Chce sa vyjadriť k rozprave spravodajkyňa?
Glváč, Martin, podpredseda NR SR (2018-01-31):
Otváram rozpravu. Do rozpravy som dostal tri písomné prihlášky. Za klub OĽANO pán poslanec Fecko a potom ďalej poslanci Zsolt Simon a Anna Zemanová. Pán poslanec Fecko, nech sa páči.
Fico, Robert, poslanec NR SR (2021-11-11):
Pán podpredseda, opakovane aj vám som už hovoril pri viacerých vystúpeniach a vy to veľmi dobre viete, z akého dôvodu mám tento štít. Tak prosím, rešpektujte moje vysvetlenie, ktoré som dal vám aj všetkým kolegom vo vedení Národnej rady Slovenskej republiky. Mám na to jednoducho všetky oprávnené dôvody a je v poriadku, že mám tento štít. Ale ak dovolíte, nie ste žiadny kontrolný orgán, aby som teraz chodil za vami s nejakými potvrdeniami. Viete, že som kardiak, a ďalej nepôjdem.
Bútora, Daniel, minister školstva, vedy, výskumu a športu SR (2023-06-15):
No, tá cesta je zložitejšia, ja si myslím, ale je to cesta. To znamená, nemáme zriaďovateľov; zriaďovateľom stredných škôl na Slovensku prevažne je vyšší územný celok a zriaďovateľ pravdepodobne by vás odkázal, ako rodičov by odkázal už na konkrétnu školu a v rámci, v rámci konkrétnej školy existuje rada školy ako, ako, ako ten nástroj, ktorý rozhoduje o riadení školy. A z mojej skúsenosti, ja sa 20 rokov pohybujem v malom školstve, z mojej skúsenosti sú tie rady školy veľmi málo a slabo využívaný nástroj, tak ako ja tomu rozumiem, a tej príležitosti je tam už aj dnes oveľa viacej a ide o to, že aká silná je aj tá rada rodičov, ak taká existuje, a... ale ešte raz, ak je to zákaz alebo nezákaz, to môže byť aj veľmi dobré, ale aj veľmi hlúpe riešenie. Aj čisto pedagogicky, keď to môžem takto povedať. Ďakujem pekne.
Sulík, Richard, podpredseda vlády a minister hospodárstva SR (2020-07-09):
Ďakujem veľmi pekne. Pán poslanec Taraba, plne s vami súhlasím. Nulové, nízke úroky sú preto, lebo Európska centrálna banka robí katastrofálnu menovú politiku. Bohužiaľ, to je tak. Otázka je, ako to dokážeme využiť. A ten bankový odvod keď je, predražuje sa financovanie štátu o 140 mil. eur ročne. To sú dáta, ktoré sa dajú overiť. Po druhé, ako som povedal, na ochranu vkladov platíme trojmo. A po tretie toto je v rozpore s EÚ, a preto ten bankový odvod treba zrušiť. Ďalší čas chcem využiť v krátkosti na pána Kotlebu. Štátna banka, znie to skvele, ale my už máme štátne banky, hej. Máme Národná banku Slovenska, ale máme aj Eximbanku, alebo Slovenskú záručnú banku, a ja, čo si píšem s podnikateľmi kvôli úverom a tak ďalej, tak práve tam sa mi sťažujú najviac na SZRB. Neverte tomu, že by to dobre fungovalo. Ale čo vieme spraviť, my vieme zlepšiť konkurenčné prostredie natoľko, že vzniknú ďalšie banky. A ešte chcem rýchlo využiť moju minútku. Mám tu ešte jeden váš citát, pán Kotleba. Vy ste povedali, dávame bankám a berieme ľuďom. Ale ja som sa vás vtedy opýtal, že kde. Povedzte mi, kde berieme ľuďom. My neberieme ľuďom. Bankové poplatky, mi nechcete povedať, že budú drahšie, keď bankový odvod zrušíme. Naopak, pán Žiga, ktorý teraz stihol odísť, on vo svojom prejave hovoril, že bankové poplatky rekordne stúpli po zavedení bankového odvodu, čo je pochopiteľné, lebo tento náklad banky premietli do bankových poplatkov. Nehovorím, že automaticky ihneď to teraz znížia, to je ako s dépeháčkou, hej. Keď stúpne 1 %, hneď všetci sú strašne rýchli so zvyšovaním, ale keď ide dole, tak neznižujú, ale je vytvorený predpoklad na zníženie. Úplne posledné, čo chcem dodať, beriem si vaše slová k srdcu a to znamená, bola tu kritika na tie, na tie búdky, to sme sa aj my bavili včera na výro..., na výbore. Navrhnem, aby to bolo vyňaté na samostatné hlasovanie, a nech si tam teda každý... (Prerušenie vystúpenia časomerom.) Bolo by mi dovolené ešte minútku?
Vaľová, Jana, poslankyňa NR SR (2013-03-20):
Poprosím, pán predseda, dajte hlasovať o bode 4 návrhu pani poslankyne Tomanovej, a tu chcem upozorniť, že v rozprave bol podaný komplexnejší návrh pani poslankyni Šedivcovej.
M. Hort, podpredseda NR SR: (2006-10-20):
Otváram týmto rozpravu k uvedenému návrhu zákona. Konštatujem, že som dostal jednu písomnú prihlášku do rozpravy a je to prihláška pani poslankyne Ivety Radičovej. Pani poslankyňa, nech sa páči, je tu priestor pre vás.
M. Fedor, poslanec: (2008-04-09):
Zdá sa, že v základných veciach vláda stratila strelku a len ťažko hľadá, kde je sever a čo sú priority zahraničnej politiky. Či je prioritou podpora našich najbližších susedov a spojencov v najdôležitejších bezpečnostných projektoch, ktoré majú prospieť aj Slovenskej republike, alebo sú prioritou vyhlásenia podporujúce „pofidérne“ projekty rozširujúce ruský vplyv v strednej Európe a na našom území? Sledujúc neskrývané sklamanie vo vyjadreniach našich spojencov, tak ako to uviedol pán poslanec Kukan, ministra zahraničných vecí Českej republiky, zdá sa, že vláda toto spojenectvo, strategické spojenectvo nepodporuje, ale, naopak, oslabuje a prispieva k nedôveryhodnosti Slovenskej republiky, a to aj napriek pozitívne hodnotiacim úsudkom v oboch dnes už rokovaných správach. Ďakujem.
F. Tóth, minister kultúry SR: (2005-06-30):
K tým detailom by som chcel povedať, že chcel by som prelomiť tú nedôveru, ktorá tu zaznela k tej správcovskej spoločnosti. A vnímam to tak naozaj, že máme tu dve názorové platformy, jedných nazvem ekonómov, jedných nazvem kultúrnikov alebo kultúrnu obec, a každá vníma niečo iné. Ekonómom je naozaj jedno, kto vlastní ten priestor. Podstatné je, čo sa tam robí a za aké peniaze. Kultúrnej obci je absolútne bytostné, aby to vlastnil štát. Je pre nich veľmi ťažké, aby to vlastnil niekto iný. Preto som vyšiel v ústrety tomu, že bude to vlastniť štát, celú tú novostavbu. Ale zase ekonómom nie je ľahostajné, aká je motivácia na efektivizovanie tých priestorov, aká je motivácia na ďalšie prenájmy, a kultúrnikom je jedno, či to bude efektivizovať „správcovská spoločnosť“, alebo priamo SND samotné. Lenže zase tým ekonómom to nie je jedno, pretože si uvedomujú, že to SND nebude mať takú motiváciu na tú efektivizáciu. Snažil som sa medzi týmito protipólmi vyjsť v ústrety v tom kompromise, že som ponúkol to štátne vlastníctvo, ale zároveň som vyšiel v ústrety tým ekonómom, že to bude špecializovaná organizácia na to určená. Tá správcovská spoločnosť sa bude teda starať len o novostavbu. Historická budova bude plne v správe SND a správcovská spoločnosť s ňou nebude mať nič spoločné, bude sa starať len o to. Výhody vidím v tom, že bude špecializovaná, určená len na efektivizáciu toho priestoru a pripustí konkurenciu dovnútra, kultúrnu konkurenciu, umeleckú konkurenciu, ktorá bude zase hnacím motorom pozdvihnutia možnože úrovne v SND vo všetkých jeho oblastiach, pretože jednoducho bratislavskí diváci budú mať možnosť výberu, vybrať si také divadlo, takého poskytovateľa, čo bude vytvárať, samozrejme, tlak na kvalitu pre všetkých. Čo sa týka tej prevádzky. Samozrejme, rátame s tým, že v tej prevádzke budú aj také námety, ako ste povedali, pán poslanec, ako divadelné festivaly atď. A práve tu vidím v tom výhodu, že náklady takého divadelného festivalu nebudú nákladmi SND, ale budú nákladmi práve tej správcovskej inštitúcie a de facto tým budú nákladmi ministerstva kultúry. Pretože áno, bude to potom naša politika, že ako zabezpečíme divadlu z Nitry, že pôjde do Bratislavy hrať, a ako to prefaktúrujeme, prefinancujeme tej správcovskej spoločnosti, ale SND nebude mať s tým nič spoločné, pretože SND sa bude starať len o svoje hodiny, o svoje priestory, ktoré využíva, a toto všetko práve bude na ťarchu tej správcovskej spoločnosti. Na záver si dovolím, vážené pani poslankyne, vážení páni poslanci, všetkých vás pozvať v septembri 2006 na premiéru do novopostavenej budovy Slovenského národného divadla.
Žiga, Peter, podpredseda NR SR (2024-01-11):
Pán poslanec Horecký.
Bugár, Béla, podpredseda NR SR (2019-05-13):
Prezentujme sa a hlasujme o tomto návrhu. (Hlasovanie.) Prítomných 134 poslancov, za 121, 1 proti, 10 sa zdržali a 2 nehlasovali. Návrh sme schválili. Pán poslanec Nemky, prosím, aby ste uviedli hlasovanie v druhom čítaní o vládnom návrhu zákona, ktorým sa mení a dopĺňa Obchodný zákonník (tlač 1336), nech sa páči. (Hlasovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony , tlač 1336.)
Laurenčík, Milan, podpredseda NR SR (2020-07-15):
S reakciou, pán poslanec Štefan Kuffa.
Laššáková, Jana, podpredsedníčka NR SR (2015-04-21):
Nech sa páči, pán poslanec Hlina, máte slovo. Pán poslanec Hlina je posledný písomne prihlásený do rozpravy, potom dám možnosť prihlásiť sa do rozpravy ústne. Nech sa páči, pán poslanec.
Pellegrini, Peter, predseda NR SR (2015-06-26):
Ďakujem veľmi pekne. Keďže je 10.59 hod., vyhlasujem všeobecnú rozpravu za skončenú. Pán navrhovateľ, budete chcieť potom vystúpiť? Ďakujem pekne, takže prerušujem rokovanie o tomto bode. Poprosím kolegov, aby odstránili aranžmán pred rečníckym pultom, nakoľko pôjde o hlasovanie, aby bol rečnícky pult čistý, tak ako sa patrí počas hlasovania. Po krátkej technickej prestávke, ďakujem pekne, pán poslanec. Po krátkej technickej jednominútovej prestávke budeme pokračovať hlasovaním. Ešte predtým mi dovoľte na balkóne privítať žiakov zo Základnej školy na Hargašovej ulici v Bratislave. Vitajte u nás! (Potlesk.) (Prestávka.) (Po prestávke.)
Blanár, Juraj, podpredseda NR SR (2021-12-02):
Posledný s faktickou poznámkou pán poslanec Kuriak.
P. Hrušovský, podpredseda NR SR: (2002-05-16):
vládny návrh zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, ktorý prerokúvame ako tlač 1355. Súčasťou návrhu je aj spoločná správa výborov, ktorú máte ako tlač 1335a. Prosím teraz, aby z poverenia vlády Slovenskej republiky predmetný návrh zákona uviedol a odôvodnil pán minister Magvaši. P. Magvaši, minister práce, sociálnych vecí a rodiny SR: Ďakujem. Vážený pán podpredseda, vážené panir poslankyne, vážení páni poslanci. So spoločnou správou výborov Národnej rady Slovenskej republiky súhlasíme. Akurát s uznesením Ústavnoprávneho výboru Národnej rady, kde bol schválený termín účinnosti návrhu zákona, teda gestorský výbor v spoločnej správe neodporúča tento termín schváliť, teda 1. júla 2002, ale navrhuje, aby návrh zákona nadobudol účinnosť 15. dňa po vyhlásení v Zbierke zákonov Slovenskej republiky. Chcel by som vás vážené panie poslankyne upozorniť na to, že takáto účinnosť v praxi vyvolá veľký chaos v zabezpečení. Pretože ja to poviem tak, keď zákon bude schválený 4. júna, účinnosť nadobudne 19. júna. To znamená, vznikne problém prepočtu platov poslancov, pretože platy sa vždy určujú k prvému termínu. Takže dovolím si, že vyložene z administratívneho a praktického hľadiska tento návrh je nepraktický a odporúčam prijať ten návrh, ktorý navrhol ústavnoprávny výbor, aby to bolo platné od 1. júla 2002 s tým, že, samozrejme, odňatie príplatku za riadenie starostov od 1. apríla 2002 do účinnosti návrhu zákona, že vzniká ujma, myslím si, že je možnosť toto kompenzovať starostom cez obecné zastupiteľstvá, napríklad schválením odmeny za toto obdobie. Ďakujem.
Číž, Miroslav, poslanec NR SR (2012-05-15):
Ďakujem pekne. Pán kolega, ja si myslím, že normálne nemá veľmi význam reagovať na to, čo vy tu rozprávate, ja len spomeniem, že pasovali ste sa opäť za obrovského bojovníka proti korupcii, no tie vaše výsledky už verejnosť pozná, ja ich ani komentovať nechcem, ale chcem pripomenúť jednu zásadnú vec, v tajnej službe ich používanie je jedna z najdôležitejších a veľmi citlivo vnímaných vecí, pokiaľ hovoríme o demokratickom štáte. Tak hrubé a flagrantné zneužitie tajných služieb, ktorí ste mali pod svojím politickým dohľadom, je na Slovensku ojedinelé. A obávam sa, že sa bude učiť o tom, čo sa nesmie robiť vo funkcii ešte najbližších 20 rokov na príslušných pracoviskách. Dokonca tá intenzita z toho, čo je známe, čo ste zneužili ako minister, je taká, že pre mňa je dosť divné, že sledujeme takú malú aktivitu orgánov činných v trestnom konaní, pretože pokiaľ toto vaše konanie nebude potrestané, sa asi bude musieť vec vnímať tak, že asi toto je povolené a v podstate beztrestné, to môže robiť každý. Pán Galko, vy nemáte právo sa dotýkať cti pána Magalu. Ja ho poznám ako kolegu už možno 10 rokov a tento spôsob je hlboko neúctivý, nekorektný, až neokrôchaný. Ďakujem.
Podmanický, Ján, poslanec NR SR (2018-10-23):
Hlasovali sme o všetkých pozmeňujúcich návrhoch zo spoločnej správy a teraz prejdeme k hlasovaniu o pozmeňujúcich návrhoch podaných v rozprave. Pán predsedajúci, dajte, prosím, hlasovať o pozmeňujúcom návrhu pána poslanca Jozefa Mihála.
Bugár, Béla, podpredseda NR SR (2017-01-31):
Ďakujem, pán minister. Dávam teraz slovo spravodajcovi pánovi poslancovi Burianovi, nech sa páči.
Krajkovič, Mikuláš, poslanec NR SR (2017-09-13):
Takto mi to poradili v legislatíve. V poriadku.
Dostál, Ondrej, poslanec NR SR (2019-04-04):
Ďakujem obom kolegom za reakcie a zároveň považujem za ďalšiu symboliku, tak ako je, ako je symbolika v tom, že rokujeme o vstupe Severomacedónskej republiky do Severoatlantickej aliancie v deň, keď si pripomíname 
70. výročie jej vzniku. Aj to, že na moje vystúpenie reagovali práve Peter Osuský a Ján Budaj, teda poslanci, ktorí v 
90. rokoch stáli v čelných pozíciách zápasu s mečiarizmom, ktorý odkláňal trajektóriu Slovenska od prozápadného smerovania a ktorý spôsobil zaostávanie Slovenskej republiky v integračnom úsilí ako do Severoatlantickej aliancie, tak do Európskej únie. A práve vtedy sa rodil ten zahraničnopolitický konsenzus, keď bol Vladimír Mečiar a jeho koalícia v roku 1998 porazený vo voľbách a nastúpila a nastúpila prvá Dzurindova vláda, tak obaja páni, ktorí na mňa reagovali, tak sa stali poslancami Národnej rady práve za Slovenskú demokratickú koalíciu a bolo to obdobie práve to, ktoré zvrátilo negatívne trendy a vypadávanie Slovenska z integračných trendov. A teda síce členmi Severoatlantickej aliancie sme sa stali až v tom nasledujúcom volebnom období, ale bolo to práve to obdobie ´98 až 2002, keď sa Slovensko nasmerovalo na západnú trajektóriu, na trajektóriu smerujúcu do Severoatlantickej aliancie a Európskej únie. A verím, že ten zahraničnopolitický konsenzus, ktorý sa vtedy vytvoril, že Slovensko patrí na Západ, bude rásť, a dúfam, že čoskoro opäť realitou.
M. Číž, podpredseda NR SR: (2009-02-05):
Ďalšiu otázku položil pán poslanec Branislav Bačík, ale nevidím ho v sále, takže na jeho otázku odpovedať nebudeme. Ďalšiu otázku položila pani poslankyňa Tkáčová, nie je v sále, takže nemá nárok na odpoveď. Desiatu otázku položil pán poslanec Iván Farkas, pokiaľ sledujem, tiež nie je prítomný, alebo je, prosím? Nie je. Ďalšiu otázku položil pán poslanec Gyorgy Juhász. Je prítomný, prosím? Je, áno. Položil ju ministrovi životného prostredia Jánovi Chrbetovi. Otázka znie: „Ako vaše ministerstvo plánuje pomôcť obciam, ktoré nevedia čo si počať s vytriedeným odpadom PET fliaš, ktoré pomaly už nebudú mať kde skladovať a takmer sa nevykupuje?“ Máte slovo, pán minister, prosím oznámiť ukončenie odpovede.
Jurinová, Erika, podpredsedníčka NR SR (2014-03-28):
Na vaše vstúpenie nie sú faktické poznámky. Vyhlasujem teda ešte raz všeobecnú rozpravu za skončenú. Pán navrhovateľ, chcete sa ešte vyjadriť? Nie. Pán spravodajca? Rovnako nie. Pokračujeme prvým čítaním o návrhu poslanca Národnej rady Slovenskej republiky Jozefa Kollára na vydanie zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Návrh zákona má parlamentnú tlač 903. Návrh na jeho pridelenie na prerokovanie výborom je v rozhodnutí č. 912. Opäť poprosím pána poslanca Kollára, aby predstavil a uviedol svoj návrh, nech sa páči.
Vaľová, Jana, poslankyňa NR SR (2014-07-09):
Ďalej v rozprave boli podané tri pozmeňujúce a doplňujúce návrhy pani Jurinovej, Šedivcovej a pani Tomanovej. Teraz pristúpime k hlasovaniu o návrhu zo spoločnej správy. Avšak nakoľko boli podané návrhy pani poslankyne Jurinovej vyňať na osobitné hlasovanie bod 2 zo spoločnej správy a pani poslankyne Šedivcovej bod 3 zo spoločnej správy, prosím, pán predseda, dajte najprv hlasovať spoločne o návrhoch zo spoločnej správy o bode 1, 4 až 15 so stanoviskom gestorského výboru schváliť.
Sulík, Richard, predseda NR SR (2011-07-08):
Dobre, tak počuli sme. Inak, pani Vaľová, chcem vás upozorniť, on má peňazí dosť, čiže berie skôr naturálie. (Smiech v sále.) (Prerušenie rokovania o 15.05 hodine.)
M. Kondrót, poslanec: (2003-10-22):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Návrh zákona nebude mať dopad na štátny rozpočet, nepredpokladá dopad na zamestnanosť, nebude mať ani žiadne dôsledky na životné prostredie, ani na hospodárenie podnikateľskej sféry a iných právnických osôb. Návrh zákona obsahuje doložku zlučiteľnosti s právom Európskych spoločenstiev a právom Európskej únie, z ktorej vyplýva, že problematika je upravená v práve Európskych spoločenstiev a nie je upravená v práve Európskej únie. Návrh zákona patrí medzi prioritné oblasti aproximácie práva uvedené v čl. 70 Európskej dohody o pridružení. Z hľadiska Národného programu na prijatie acquis communautaire 2001 návrh zákona patrí medzi prioritné oblasti aproximácie práva a patrí medzi priority podľa Partnerstva pre vstup a Bielej knihy. Problematika je obsiahnutá v skríningovej kapitole č. 9. Návrh zákona bol vypracovaný na základe Plánu legislatívnych úloh vlády a je úlohou zahrnutou do Plánu legislatívneho úloh vlády na rok 2003. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. a), b), c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor ústavnoprávny a Výbor Národnej rady pre hospodárstvo, privatizáciu a podnikanie, pričom za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali v lehote do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, otvorte všeobecnú rozpravu.
V. Veteška, podpredseda NR SR: (2005-07-06):
Pán Tkáč, chceli ste reagovať na predchádzajúce? No ale bolo sa treba prihlásiť. (Reakcie z pléna.) Má právo na to. Zapnite mikrofón pánovi Tkáčovi. V. Tkáč, poslanec: Ak dovolíte, ja by som chcel povedať, že som si pozorne vypočul všetky vystúpenia. Brožúrkoví kapitalisti podporili moju myšlienku o brožúrkovom kapitalizme, slušní ľudia podporili môj názor, že sú slušní. Chcel by som predovšetkým povedať, že v roku 1998 vládna koalícia zdedila dobre naštartovanú architektúru sociálnej sféry. Boli pripravené rozhodujúce kódexy a tiež nie je problém dokázať, že po audite Európskej únie, Svetovej banky či iných inštitúcií sa pripravené zákony v podstate v tej základnej filozofii nelíšili od toho, čo pán minister Magvaši prebral z bývalej vlády. Dostali ste prebytky v Sociálnej poisťovni a dostali ste aj rozbehnuté medzinárodné postavenie Slovenskej republiky v sociálnej sfére. Súčasný stav je taký, že potrebuje naozaj odstrániť krízu, do ktorej ste ho dostali.
Paška, Pavol, predseda NR SR (2012-06-28):
Hlasujeme. (Hlasovanie.) 141 prítomných, 52 za, 89 sa zdržalo. Návrh sme neschválili.
Glváč, Martin, podpredseda NR SR (2018-11-28):
S faktickými poznámkami sedem poslancov, končím možnosť prihlásiť sa. Pán poslanec Mazurek, prvý.
Blanár, Juraj, podpredseda NR SR (2023-02-16):
Prezentujte sa a hlasujte. (Hlasovanie.) Prítomných 129 poslancov, za hlasovalo 68, proti boli 11, zdržali sa 49, nehlasoval 1. Tento bod sme schválili. Nech sa páči, pani spravodajkyňa.
Taraba, Tomáš, poslanec NR SR (2023-06-14):
Ďakujem pekne. Tak predstaviteľ strany SaS povedal, že budú hlasovať za programové vyhlásenie vlády, čo je úplne logické. Veď táto vláda pozostáva zo strany SaS, majú na čele Úradu vlády vlastného človeka, bývalého poslanca. Druhí sú tam zástupcovia Progresívneho Slovenska a tretie je tam Kresťanskodemokratické hnutie cez pani Gaborčákovú, pána Ivana Šimka. Takže tu vznikol taký ten liberálno-pseudokonzervatívny mačkopes, ktorý by tu mal vzniknúť aj po voľbách. A je to vlastne taká príprava na to, aby si ľudia na to zvykli. Takže toto je úplne v poriadku, že to takto zadefinoval. To, čo mňa prekvapilo skôr, že, pán Dostál, povedali ste, že vás tam absolútne nič v tom programovom vyhlásení vlády nevyrušuje. Tak podľa mňa vás to nemá ani čo tak veľmi vyrušovať, lebo tam na tých 26 stranách v podstate de facto nič nie je, je tam len ten program, ktorý ste presadzovali aj vy. To znamená útočiť na slobodu slova, vypnúť vlastne médiá. Urobili nadprácu ešte tým, že išli do toho Bruselu bedákať, že ich dôvera je tak nízka, že potrebujú, aby došli pomôcť zvonku. A potom je tam v podstate len Ukrajina. Veď to je v podstate to, čo ste robili vy. No a to, že vás tam nič nevyrušuje, to je zaujímavé, že, že to hovoríte práve vy, keď dnes počúvame, že tá vaša vláda preflákala 800 miliónov na výstavbu nemocníc. Rozprávali ste nám tu, garantovali ste všetci, že ten plán obnovy je perfektne nastavený, že tu bude fungovať. Teraz počúvame, tak jemnučko, ako rozprávajú títo vaši ďalší pokračovatelia, že to bola úplná katastrofa. To znamená, že je úplne v poho, že, z vášho pohľadu, že to tak pozitívne vidíte, ale realita je taká, že toto ľudí už dávno neoslovuje. Nemá to žiadnu dôveru a je to len marketingový ťah Zuzany Čaputovej na odvrátenie klesajúcich preferencií. To je tak celé.
Laššáková, Jana, podpredsedníčka NR SR (2015-11-24):
Ďakujem pekne. Na vaše vystúpenie nie sú faktické poznámky. Nech sa páči, posledný ústne prihlásený do rozpravy je pán poslanec Gábor Gál. Máte slovo.
Hargaš, Ján, poslanec NR SR (2024-05-14):
Ďakujem za slovo. Ja sa vrátim k tomu, čo ste, pán Dostál, pripomenuli, a to je ten proces jednak prijímania tohto zákona a dotkli ste sa aj tých politických nominácií, ktoré pán Michelko obhajuje tým, že veď politické nominácie a priori nemusia byť zlé. No a ja už som to raz hovoril, ale teda opakovanie matka múdrosti, tak zopakujem to. Pán Michelko, viete, že vy hovoríte, že dôverujte nám, my to budeme robiť dobre. Teraz myslím tie politické nominácie. A ja si teda kladiem otázku, dobre, tak prečo by sme vám mali dôverovať. Za tých posledných osem mesiacov ste nám ukázali, že to budete robiť inak, ako sa obávame, že to budete robiť? Pytliak na čele národného parku, obvinený na čele Slovenskej informačnej služby. Veď to sú politické nominácie, takto ich robíte. Na základe čoho vám máme veriť, že teraz to budeme robiť inak? Čiže to je prvá, prvá vec. Druhá vec je, samotným procesom sa nejak uchádzate o dôveru, že uchádzate sa o dôveru, že máme vám veriť, že vlastne vy rešpektujete procesy, že ctíte procesy, viete, čo je to verejná kontrola, verejná diskusia? Príde sem poslanecký návrh zákona, ktorý prekopete počas jazdy na trikrát, a to nie je prvýkrát, to ste robili aj pri Trestnom zákone. Prekopávate to počas jazdy, no tak akú asi môžme mať dôveru v to, že vy vlastne si ctíte nejaký proces, nejakú verejnú kontrolu. Veď viacero odborníkov v štátnej správe sa vyberalo aj za tej vami kritizovanej minulej vlády verejnými výberovými konaniami. A to nie preto, že sme sa chceli pozrieť, aký majú pekný šatník a akú peknú kravatu si priniesli do práce, ale preto, aby sa uchádzali o nejakú verejnú dôveru, aby verejnosť mohla vidieť, koho ľudia, ktorým zverili moc, nominujú do úradníckych pozícií. Takže toto kým nezačnete rešpektovať a nepochopíte, tak naozaj my nemôžme dôverovať tomu, že to budete robiť inak ako posledné mesiace. Ďakujem.
Bugár, Béla, podpredseda NR SR (2017-10-11):
Prezentujme sa a hlasujme o návrhu zákona ako celku. (Hlasovanie.) Prítomných 137 poslancov, za 92, zdržalo sa 44 a 1 nehlasoval. Konštatujem, že návrh sme schválili. Teraz budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa daňový poriadok (tlač 650). Pán poslanec Baláž, máte slovo. [Hlasovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 650.]
Jurinová, Erika, podpredsedníčka NR SR (2013-03-14):
Ďakujem pekne. S reakciou na faktickú poznámku pán poslanec Jarjabek.
P. Paška, predseda NR SR: (2007-09-11):
Otváram rozpravu. Písomne sa do rozpravy prihlásil pán poslanec Pásztor. Nech sa páči, máte slovo.
P. Hrušovský, predseda NR SR: (2003-06-27):
(Hlasovanie.) Prítomných je 143 poslancov, za 22, proti 88, zdržalo sa 29, nehlasovali 4. Návrh sme neschválili. J. Hurban, poslanec: Pán predseda, ďalej boli v rozprave prednesené dva pozmeňujúce návrhy. Ako prvý bol prednesený pozmeňujúci návrh, ktorý predniesol pán poslanec Hanzel, aj keď v tlači je to uvedené ako pozmeňujúci návrh Edity Angyalovej. Keďže je krátky, tak ho prečítam. Navrhujem, aby sa výnos z tohto zvýšenia dane účelovo viazal na úpravu platových tabuliek učiteľov s účinnosťou od účinnosti zákona. Pán predseda, dajte, prosím, hlasovať o tomto pozmeňujúcom návrhu.